**-ŽUPANIJSKIM STOŽERIMA CIVILNE ZAŠTITE**

**- KARANTENAMA U ORGANIZACIJI ŽUPANIJSKIH STOŽERA CIVILNE ZAŠTITE**

**- CESTOVNIM PRIJEVOZNICIMA**

**-HRVATSKOJ OBRTNIČKOJ KOMORI**

**- HRVATSKOJ GOSPODARSKOJ KOMORI**

**-HRVATSKOJ UDRUZI POSLODAVACA**

**PREDMET: Uputa o postupanju prilikom smještaja vozača teretnih vozila u karantenu u organizaciji županijskih stožera civilne zaštite**

Dana 26.3.2020. donesena je od strane Stožera civilne zaštite Republike Hrvatske  **Odluka o postupanju i primjeni karantene i kućne izolacije za vozače teretnih vozila međunarodnog transporta za vrijeme proglašene epidemije bolesti COVID-19, klasa 810-06/20-01/7, urbroj: 511-01-300-20-20**.

Iz citirane odluke proizlazi da se smještaj u karanteni u organizaciji županijskih stožera civilne zaštite omogućava:

Vozačima hrvatskim državljanima i stranim državljanima sa odobrenim boravkom u Hrvatskoj, a koji voze vozila za hrvatskog poslodavca, samo u slučaju kada ti vozači iz objektivnih razloga nisu u mogućnosti koristiti smještaj u obliku kućne izolacije u vlastitom domu ili smještaj u karanteni / samoizolaciji organiziranoj od strane poslodavca, a koja je prethodno potvrđena od strane županijskog stožera civilne zaštite.

Dakle, ovaj oblik smještaja u karanteni u organizaciji županijskog stožera civilne zaštite **dopušten je samo za vozače gore opisane kategorije  kojima iz objektivnih razloga nije moguće koristi drugi oblik smještaja.**

Stoga se upućuje prijevoznike da, u svrhu sprječavanja zlouporabe mogućnosti ovakvog smještaja, svaki prijevoznik prilikom najave ulaska vozača u karantenu u organizaciji Stožera CZ Primorsko – goranske županije (stozer.civilna@pgz.hr) kao i samoj karanteni (Jumi@jumidoo.tcloud.hr) dostavi **izjavu napisanu na memorandumu prijevoznika i ovjerenu potpisom i pečatom, a u kojoj se objašnjavaju objektivni razlozi** koji ne dopuštaju smještaj vozača u vlastitom domu ili u organizaciji prijevoznika.

**Ove upute se ne odnose na vozače koji voze za strane prijevoznike – njima se osigurava smještaj bez ikakvih dodatnih izjava.**